Gladys Seymour

## Gladys Ceridwen Lake

Yn 1976 cafodd Gladys Lake waith yn tynnu peintiau yn y Deri Arms. Roedd hi fel chwa o awyr iach yn y pentref gyda'i hiaith liwgar a'i hiwmor.

Yn ystod ei chyfnod yn y Deri, daeth hi a Megan Harries yn agos iawn.

Cafodd Gladys gyfnod o fod yn gaeth i gamblo a chollodd ei harian i gyd. Gyda help Megan a Dewi Roderick llwyddodd i oresgyn ei phroblem.

Syrthiodd mewn cariad ag Ivor Seymour ac o dipyn i beth newidiodd ei bywyd.

### **Cartref newydd**

Roedd Ivor am brynu cartref newydd iddo ef a'i ddyweddi a setlodd ar Rhif 7, Stryd Fawr.

Maggie Matthias oedd yn berchen ar y tŷ a cynigiodd Ivor £12 mil amdano gan geisio cael Maggie i dderbyn arian parod a gwneud iddi boeni am y gwaith oedd angen ei wneud arno ond roedd hithau'n daer ar gael £15 mil.

Mewn gwirionedd ni allai Ivor fforddio talu'r pris uwch gan ei fod yn rhy hen i gael morgais. Yn y pendraw derbyniodd bris Maggie ar ôl cynllwynio i gynilo drwy stopio taliadau ysgariad i'w gyn-wraig Evelyn.

Cafodd Maggie sioc pan gychwynodd Ivor weithio ar y tŷ cyn i'r contract gael ei arwyddo yn enwedig pan lwyddodd Neville i dorri ffenest.

Y noson cyn y briodas, cyrhaeddodd Evelyn o Manceinion i fygwth mynd ag Ivor i'r cwrt am stopio ei daliadau cynhaliaeth. Yn ei thymer aeth Evelyn draw i siarad â Gladys gan ddatgelu nad hi oedd gwraig gyntaf Ivor.

Poenai Ivor na fyddai Gladys yn mynd ymlaen â'r seremoni ond er iddi gyrraedd yn hwyr priodi oedd hanes y ddau yn y diwedd.

Yn y parti priodas cyfaddefodd wrth ei wraig newydd mai yn ystod amser rhyfel y priododd am y tro cyntaf ac mae penderfyniad byrbwyll oedd e ar wyliau o'r fyddin tra'r oedd y ddau yn ifanc.

### **Marwolaeth Neville**

Er bod Neville Walters yn cael croeso cynnes ar yr aelwyd gan **Gladys**, roedd ef a'i ewythr Ivor Seymour yn dadlau'n aml.

Pan glywodd Ivor fod Neville wedi gwneud cais am swydd gofalwr Brynawelon pan oedd Harri Parri'n ymddeol, mynegodd ei anfodlonrwydd wrth Neville. Doedd ddim yn fodlon ei fod am adael y bragdy ar ôl i Ivor fynd i'r drafferth o gael y swydd yno iddo yn y lle cyntaf.

Wedi ffrae rhwng y ddau, fe adawodd Neville y Cwm ac aeth i Abertawe lle bu'n treulio'r noson mewn gwely a brecwast annifyr. Yn ddiweddarach, bu'n byw allan ar y stryd, yn cymysgu gyda'r digartref.

Ceisiodd Ivor gadw ymadawiad Neville yn gyfrinach rhag Reg Harries, ei gyflogwr yn y bragdy drwy honni mai salwch oedd y tu ôl i absenoldeb ei nai o'r gwaith. Pan ddaeth Reg i wybod y gwir gwelodd y cyfan fel enghraifft arall o barodrwydd Ivor i ddweud celwyddau wrth ei gyflogwyr a phenderfynodd ni allai barhau yn ei swydd.

Yn fuan wedyn ffoniodd Neville adref i Gwmderi, er mwyn siarad â'i wncwl i egluro'r lle oedd e, ond Gladys atebodd y ffôn am nad oedd Ivor adref. Fe ofynnodd Gladys i ofyn i Ivor os allai gyfarfod â Neville naill ai'r noson honno neu'r noson ganlynol yn y Feathers yn Abertawe.

Bu Neville yn aros i Seymour gyrraedd y Feathers yn Abertawe'r noson honno, ond oherwydd iddo gyrraedd adref yn hwyr, penderfynodd Seymour fynd i Abertawe'r noson ganlynol. Dechreuodd Neville yfed mwy tan iddo fynd i ffrwgwd y tu-allan i'r dafarn. Fe'i trywanwyd a'i ladd gyda darn o wydr wedi torri.

Y diwrnod canlynol bu'n rhaid i Glyn James rannu'r newyddion trist gyda'r Seymours ond roedd mwy o dor calon ar y ffordd wrth i Ivor orfod mynd i adnabod y corff. Torrodd ei galon yn dilyn marwolaeth ei nai, yn beio ei hunan am yr hyn ddigwyddodd.

### **Hunanladdiad Ivor**

Doedd Ivor ddim o'r un anian â Gladys o gwbl. Roedd cyd fyw ag ef yn anodd, yn arbennig ar ôl i Neville Walters, ei nai, gael ei ladd yn Abertawe. Aeth Ivor i ddoddef o iselder ac yn y diwedd fe laddodd ei hun drwy daflu'i hun i'r afon.

Ar ôl marwolaeth Ivor, aeth Gladys yn ôl i'r gogledd i fyw at ei brawd a'i chwaer yng nghyfraith, Idwal a Jinnie.

Hyd yn oed ar ôl iddi adael Cwmderi, bu'n dod am wyliau blynyddol i'r Deri am gyfnod. Y tro olaf i Gladys ymweld â Chwmderi oedd yn 1991, pan ddaeth Derfel y gentleman friend o Ddeiniolen i lawr gyda hi!